เรื่องร้องเรียน (ถนน,ร้องเรียน,สอบถาม,เสนอแนะ,ทางเท้า,ความสะอาด) วันที่ 2023-07-17 07:30:48 — แขวงบางบอนใต้ เขตบางบอน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028767

ขอให้ตรวจสอบและแก้ไขปัญหากลิ่นเหม็นรบกวนจากการเผาขยะ บริเวณ พื้นที่โล่ง ใกล้กับสวนเฉลิมพระเกียรติบางบอนพาร์ค หมู่ที่ 4 ถนนกาญจนาภิเษก แขวงบางบอน เขตบางบอน กรุงเทพมหานคร เนื่องจากในพื้นที่ดังกล่าวมีบุคคลเพศชาย (ไม่ทราบชื่อ และนามสกุล) อายุประมาณ 30-40 ปี (เป็นการคาดเดาของผู้ร้อง) ซึ่งจะมีการเผาขยะ ในแต่ละครั้งจะมีการเผาขยะในช่วงเวลาเย็น (หลังดวงอาทิตย์ตกดิน) (ไม่ทราบระยะเวลาและความถี่ที่ชัดเจน) มีระยะเวลาการเผาขยะมากกว่า 1 ชั่วโมง ซึ่งจะมีกลิ่นเหม็นไหม้ฟุ้งกระจายไปทั่วบริเวณ อาทิเช่น จะมีการเผาขยะในวันที่ 22 พฤศจิกายน 2565 เวลาประมาณ 23.00 น. และวันที่ 24 พฤศจิกายน 2565 เวลาประมาณ 20.00 น. เป็นต้น จากกรณีดังกล่าวมักจะส่งผลกระทบต่อระบบทางเดินหายใจและสุขอนามัยของประชาชนในพื้นที่ใกล้เคียงเป็นอย่างมาก ประสบปัญหามาเป็นระยะเวลาประมาณกว่า 2 ปีแล้ว เบื้องต้น กรุงเทพมหานคร โดยสำนักงานเขตบางบอนมอบหมายฝ่ายเทศกิจเข้าตรวจสอบ เจ้าหน้าที่ชุดสายตรวจกลางคืนได้ตรวจสอบเหตุร้องเรียนตามสถานที่ดังกล่าวพื้นที่สวนบุคคล เจ้าหน้าที่ได้ประชาสัมพันธ์ให้ประชาชนที่พักอาศัยในพื้นที่ดังกล่าวทราบข้อกฎหมาย และขอความร่วมมือ ไม่ให้เผาขยะหรือสิ่งของอีก ซึ่งครั้งล่าสุดวันที่ 22 กุมภาพันธ์ 2566 เวลาประมาณ 02.00 น. ผู้ร้องพบเห็นมีการเผาขยะอีกเช่นเดิม ซึ่งจะมีกลิ่นเหม็นไหม้ฟุ้งกระจายไปทั่วบริเวณ และได้รับทราบรายงานผลการปฏิบัติงานจากกรุงเทพมหานคร ครั้งที่ 2  ตามเลขที่รับแจ้ง traffy fondue (Y4UEB8) โดยสำนักงานเขตบางบอน ฝ่ายสิ่งแวดล้อมและสุขาภิบาลร่วมกับฝ่ายเทศกิจสำนักงานเขตบางบอนได้ดำเนินการตรวจสอบบริเวณด้านหลังสนามกีฬาเฉลิมพระเกียรติ 84 พรรษา ซึ่งขณะตรวจสอบไม่พบผู้พักอาศัยอยู่ในบริเวณดังกล่าวบริเวณดังกล่าว และจากการตรวจสอบไม่พบว่ามีการเผาขยะหรือเผาหญ้าในบริเวณสวนดังกล่าว ไม่พบร่องรอยการเผาขยะในเรือนดังกล่าวเลยแต่อย่างไรก็ดีทางสำนักงานเขตบางบอนจะส่งเจ้าหน้าที่เทศกิจดำเนินการตรวจสอบอย่างต่อเนื่องต่อไป แต่ผู้ร้องแจ้งว่าวันที่ 10 เมษายน 2566 เวลาประมาณ 04.55น. ยังคงพบเห็นว่ามีการเผาขยะส่งกลิ่นเหม็นรบกวนอยู่เช่นเดิม และต่อมาได้รับทราบรายงานผลการปฏิบัติงานจากกรุงเทพมหานคร  ครั้งที่ 3  ตามเลขที่รับแจ้ง Traffy Fondue (RTYLNB) ระบุว่ากรุงเทพมหานคร สำนักเขตบางบอน ฝ่ายเทศกิจ เจ้าหน้าที่เทศกิจตรวจสอบแก้ไขปัญหาเหตุร้องเรียนกรณีการเผาขยะในที่โล่งบริเวณถนนพรหมราษฎร์ฯ(พื้นที่โล่งข้างสวนเฉลิมพระเกียรติฯ) ขณะตรวจสอบพื้นที่ไม่พบว่ามีการเผาขยะสอบถามประชาชนบริเวณใกล้เคียงตามที่แจ้งให้การว่าไม่มีกลุ่มควันหรือการเผาขยะในบริเวณดังกล่าวเจ้าหน้าที่ดำเนินการตามอำนาจหน้าที่ประชาสัมพันธ์ขอความร่วมมือกับประชาชนที่พักอาศัยบริเวณดังกล่าวพร้อมให้คำแนะนำเรื่องข้อกฎหมายงดการเผาขยะในที่โล่ง เพื่อบรรเทาความเดือดร้อนให้ประชาชนที่พักอาศัยอยู่บริเวณใกล้เคียงกันพื้นที่ แขวงบางบอนใต้ เขตบางบอน ครั้งที่ 4 ตามเลขที่รับแจ้ง Traffy Fondue (RTYLNB) กรุงเทพมหานคร โดยสำนักงานเขตบางบอน ฝ่ายเทศกิจ เจ้าหน้าที่เทศกิจชุดกลางคืนตรวจสอบแก้ไขเหตุร้องเรียนในพื้นที่เขตบางบอน เจ้าหน้าที่เทศกิจชุดกลางคืนได้ตรวจสอบเหตุร้องเรียนกรณี เรื่องมีการเผาขยะบริเวณใกล้เคียงสวนเฉลิมพระเกียรติบางบอน จากการตรวจสอบพบมีประชาชนที่พักอาศัยในที่พักคนงานก่อสร้างก่อไฟฟืน เพื่อหุงหาอาหารส่งผลให้ควันไฟฟุ้งกระจายไปทั่ว จึงได้ว่ากล่าวตักเตือนให้ดำเนินการแก้ไข ซึ่งได้รับความร่วมมือเป็นอย่างดี แต่ล่าสุดวันที่ 15 กรกฎาคม 2566  เวลาประมาณ 22.04 น. ผู้ร้องพบเห็นว่ายังมีการเผาขยะส่งกลิ่นเหม็นรบกวนอยู่เช่นเดิม ส่งผลให้ได้รับความเดือดร้อน จึงประสงค์ขอให้หน่วยงานที่รับผิดชอบดำเนินการตรวจสอบอีกครั้งและให้ดำเนินการอย่างเร่งด่วนและจริงจัง ประกอบกับผู้ร้องแจ้งว่า หากทางหน่วยงานต้องการเอกสารเพิ่มเติมให้แจ้งผ่านสำนักนายกรัฐมนตรีเพื่อติดต่อสอบถามเพิ่มเติมผ่านผู้ร้องได้

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata